paragraph_text: Willem II Tilburg je nizozemski nogometni klub iz Tilburga. Klub je osnovan 12. kolovoza 1896. godine kao Tilburgia. Dana 12. siječnja 1898. godine klub je preimenovan u Willem II, po nizozemskom kralju Willemu II Nizozemskom, koji je, kao princ dinastije Orange-Nassau i zapovjednik nizozemske vojske imao svoje vojno sjedište u Tilburgu tokom belgijske revolucije 1830. godine te je tamo proveo većinu svog kraljevanja, a tamo je i umro. U sezoni 2019./20. se natječe u Eredivisie, najvišem rangu nizozemskog nogometa.